[**XXXII. TINI-IFJÚSÁGI  
ÉNEKES VETÉLKEDŐ PÁLYÁZATA**](http://www.szirmai.org/xxv-tini/)

**A Szirmai Károly MME 2023 novemberében megszervezi a XXXII. TINI-IFJÚSÁGI énekes vetélkedő döntőjét.** Az 1995-2011-ig született lányok és fiúk jelentkezését várjuk. Az énekesek több korcsoportban versenyeznek.

A jelentkezők a könnyűzene különböző területéről adhatnak elő zeneszámot magyar nyelven. Számításba jöhetnek pop, rock, jazz-rock, musical stb. szerzemények magyar szerzőktől, a hazai és a nagyvilág könnyűzenei választék magyar nyelvű fordításai, de saját szerzeményüket is színpadra vihetik.

Az audíciót szeptember folyamán fogjuk megtartani. Ekkor az énekeseknek három dalt kell elénekelni zenei alapra (karaoke). Ajánljuk, hogy mindenki válasszon egy gyorsabb tempójú zeneszámot is. A honlapunkon megtalálható az a [**dallista**](https://www.szirmai.org/dalkinalat-2023/), ahonnan mindenki kedvére válogathat a zeneszámok közül, amennyiben nem csak saját dalokkal készül a fellépő. A fiatalokat szakmai zsűri fogja meghallgatni. Ők döntik el, hogy kik azok, akik továbbjutnak a döntőbe, de segítenek a versenyzőknek a döntőben előadásra kerülő szerzemény kiválasztásában is. Ezután kezdődik a felkészülés, amely során az énekesek a fesztivál zenekarával próbálnak a temerini studióban, és szakmai segítséget is kapnak ahhoz, hogy a döntőben a lehető legjobban szerepeljenek. Zenei alap elkészítését is biztosítjuk számukra.

A fesztivál döntőjében a fiatalok a nagyközönség előtt mutatják meg tehetségüket, de biztosítjuk az online követést is. A díjazottak pénzjutalomban részesülnek.

A jelentkezési adatokat a [**www.szirmai.org**](http://www.szirmai.org) weboldalunkon az [**Űrlapok**](https://www.szirmai.org/urlapok/tini/) menüpont alatt lehet elküldeni. Elérhetőek vagyunk még a [**tinifeszt@gmail.com**](mailto:tinifeszt@gmail.com) e-mail címen és a [**facebook-on**](https://www.facebook.com/tinifeszt123). A versennyel kapcsolatban a **063/860-14-49** és a **063/195-12-60** telefonszámokon is lehet érdeklődni.

Tisztelettel  
Szirmai Károly MME